EkBass/fiwiki-20250220-pages-articles huggingface dataset:
Lost Highway (albumi)

Lost Highway on yhdysvaltalaisen hard rock-yhtye Bon Jovin 8. kesäkuuta 2007 julkaistu, yhtyeen kymmenes studioalbumi. Albumin tuottivat John Shanks, Desmond Child ja Dann Huff. Ilmestymikuukautensa aikana albumi sijoittui Billboard 200-listan kärkisijalle, ollen ensimmäinen kyseisellä listalla ykkössijan saavuttanut yhtyeen albumi sitten vuoden 1988. Suomessa albumi nousi Albumilistan sijalle 3. == Albumin taustatiedot == Lost Highway on päätyyliltään pophenkistä kantrirokkia. Idea kantrialbumin tekemiseen lähti alun perin tyyliä edustavan, yhtyeen menestyksekkään singlen Who Says You Can't Go Homen suosion myötä. Albumia päätettiinkin lähteä nauhoittamaan "kantrimusiikin pääkaupunkiin", Nashvilleen. Ilmestymisviikollaan Lost Highway sijoittui ensimmäiselle sijalle Sveitsin, Japanin, Saksan ja Tanskan albumilistoilla. Lisäksi albumi oli toisella sijalla Yhdistyneen kuningaskunnan virallisella albumilistalla. Irlannissa ja Australiassa levy oli listansijalla 5, ja nousi Bon Jovin Australian-kiertueen jälkeen toiselle sijalle Australiassa. Albumi julkaistiin Japanissa vasta 14. kesäkuuta, ja ilmestymisviikollaan sitä myytiin yli 73,212 kappaletta. Yhdistyneessä kuningaskunnassa albumi julkaistiin 11. kesäkuuta, ja ilmestymisviikollaan sitä myytiin 79,000 kappaletta. RIAA myönsi yhtyeelle albumista platinalevyn, kun levy ohitti platinalevyn myynnin oikeuttavan määrän ilmestymisvuotensa loppupuolella. == Kappalelista == == Kokoonpano == * Jon Bon Jovi – laulu, akustinen kitara * Richie Sambora – kitara, taustalaulu, Talk box kappaleessa "We Got It Going On" * Hugh McDonald – bassokitara, taustalaulu * David Bryan – koskettimet, taustalaulu * Tico Torres – rummut, perkussiot == Arvostelut == * Metacritic: 64/100Metacritic aggregate * Allmusic: Allmusic review * Entertainment Weekly: B–Entertainment Weekly * Dome.fi: Dome.fi * V2.fi: V2.fi == Lähteet == Luokka:Bon Jovin albumit Luokka:Vuoden 2007 albumit Luokka:John Shanksin tuottamat albumit
George Stevens

George Cooper Stevens (18. joulukuuta 1904 Oakland, Kalifornia - 8. maaliskuuta 1975 Lancaster, Kalifornia) oli yhdysvaltalainen ohjaaja, tuottaja, käsikirjoittaja ja kuvaaja. Hän voitti uransa aikana kaksi kertaa parhaan ohjauksen Oscar-palkinnon elokuvista Paikka auringossa ja Jättiläinen. Lukuisat hänen ohjaamistaan elokuvista ovat nousseet klassikoiksi. Hän on saanut urastaan tähden Hollywood Walk of Famelle. == George Stevensin ohjaamia elokuvia == * Mosesson ja Kivanen kippareina (The Cohens and Kellys in Trouble, 1933) * 19-vuotiaana (Alice Adams, 1935) * Annie Oakley - mestariampuja (Annie Oakley, 1935) * Hääkarkuri (Swing Time, 1936) * Laatutyttö (Quality Street, 1937) * Neitonen ahdingossa (A Damsel in Distress, 1937) * Hänen salainen vaimonsa (Vivacious Lady, 1938) * Gunga Din (Gunga Din, 1939) * Harvat ovat valitut (Vigil in the Night, 1940) * Muistojen sävel (Penny Serenade, 1941) * Tie miehen sydämeen (Woman of the Year, 1942) * Hän tuli yöllä (The Talk of the Town, 1942) * Poikamiesansa (The More the Merrier, 1943) * Meidän iloinen joukkomme (On Our Merry Way, 1948) * Muistan äidin (I Remember Mama, 1948) * Paikka auringossa (A Place in the Sun, 1951) * Himonsa orja (Something to Live For, 1952) * Etäisten laaksojen mies (Shane, 1953) * Jättiläinen (Giant, 1956) * Anne Frankin päiväkirja (The Diary of Anne Frank, 1959) * Mies Nasaretista (The Greatest Story Ever Told, 1965) * Romanssi Las Vegasissa (The Only Game in Town, 1970) == Lähteet == == Aiheesta muualla == * *Artikkeli George Stevensistä Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Parhaan ohjauksen Oscar-palkinnon saajat Luokka:Vuonna 1904 syntyneet Luokka:Vuonna 1975 kuolleet
Emil Jakob Schindler

Emil Jakob Schindler (27. huhtikuuta 1842 Wien, Itävalta – 9. elokuuta 1892 Westerland, Sylt) oli itävaltalainen maisemamaalari. Schindler avioitui 1879 laulaja Anna Sofie Bergenin (1857–1938) kanssa, joka oli avioliittoa solmittaessa kolmannella kuulla raskaana. Parin taloudellinen tilanne oli tiukka, ja he joutuivat jakamaan asuntonsa taiteilijatovereidensa, muun muassa Julius Victor Bergerin kanssa. Vielä silloinkaan kun ensimmäinen lapsi, myöhemmin nimellä Alma Mahler tunnettu tytär, syntyi, ei parin tilanne ollut parantunut. Schilndler joutui olemaan sairauden vuoksi pitkän aikaa pois, jolloin Annan ja Bergerin välille kehittyi suhde. Anna synnytti 1880 toisen tyttären, Margarethe Julie Schindlerin, jonka oletetaan olevan Bergerin lapsi. Seuraavana vuonna perheen taloudellinen tilanne koheni, kun Schindler sai huomattavan palkinnon.Myös työtilanne parani, kun hän sai Itävalta-Unkarin kruununprinssiltä Rudolfilta merkittävän tilauksen johon kuului kuvitusta hankkeeseen "Die österreichisch-ungarische Monarchie in Wort und Bild", jonka ansiosta häntä pidettiin yhtenä monarkian merkittävimmistä taiteilijoista. Vuonna 1887 hänet nimitettiin Kuvataideakatemian jäseneksi. Yksityiselämä ei ollut yhtä onnekas, sillä vaikka Annan suhde Bergeriin oli päättynyt, hänellä oli uusi suhde Schindlerin oppilaan ja avustajan Carl Mollin kanssa. Perhetilannetta pidetään syynä molempien tyttärien psyykkisiin ongelmiin. Schindler kuoli uransa huipulla 1892 umpisuolentulehdukseen. Hänen leskensä avioitui Carl Mollin kanssa 1895. Schindler, Emil Jakob Schindler, Emil Jakob Schindler, Emil Jakob
Eliot Ness (DJ)

Eliot Ness on helsinkiläinen DJ, joka on vaikuttanut merkittävästi klubi- ja ravekulttuurin kehitykseen Suomessa. Hän on yksi niistä, jotka käytännössä toivat dance- ja teknomusiikin maahan 1980- ja 1990-lukujen vaihteessa. Hän on myös ensimmäinen suomalainen dj, joka on laajamittaisesti keikkaillut ulkomailla. Ness aloitti dj-uransa vuonna 1987. Aluksi hän soitti erilaisissa laittomissa warehouse-tyylisissä tapahtumissa, mutta siirtyi sitten pian järjestämään omia tapahtumia. 1980-luvun lopulla hän oli Suomen ensimmäisen teknoklubin Berlinin vakituinen dj. Vuosikymmenen vaihteessa hän otti osaa DMC:n arvostettuun dj-kilpailuun, jossa hän sijoittui kahtena vuonna kolmanneksi kisattaessa maailmanmestaruudesta. 1990-luvulla hän oli järjestämässä useita merkittäviä tapahtumia Suomessa, muun muassa Planet of Love, Members of Mayday ja House Nation, ja paljolti hänen ansiostaan maahan saatiin vuosikymmenellä useita nimekkäitä kansainvälisiä artisteja ja dj:tä, esimerkiksi Aphex Twin ja Paul van Dyk. Ness on esiintynyt Love Paraden ja Maydayn kaltaisissa suurissa kansainvälisissä tapahtumissa. 2000-luvulla hän jatkaa edelleen keikkailua niin Euroopassa kuin kotimaassaan. Ness on myös tehnyt radiotyötä muun muassa Yleisradiolle ja juontanut esimerkiksi Beat Box -ohjelmaa Radio Helsingin taajuudella. Hänen Art of Mixing -settejään on kuultu useissa ohjelmissa. Lisäksi hän on kirjoittanut klubikulttuuria käsittelevää kolumnia kaupunkilehti Metropoliin. == Lähteet == * Klubitus.org: Tapahtuma: Illumination @ Joensuu - Boy Lamoen (NL), Eliot Ness... * Northern Techno Forums: Menneet tapahtumat: 30.1.2004 DEEP SPACE 3 @ NIGHT, OULU (Radisson SAS) * Platinum Forums: Upcoming & past events: Orkidea Album Release Tour 24.10.2003 – 6.2.2004 == Aiheesta muualla == * Metropoli-lehti: Eliot Nessin nurkka Luokka:Suomalaiset DJ:t Luokka:Syntymävuosi puuttuu Luokka:Elävät henkilöt
Hohtoviiripyrstö

Hohtoviiripyrstö (Fundulopanchax gularis syn. Aphyosemion gulare) on hammaskarppeihin kuuluva kala.Fishbase (suomenkielisen nimen lähde) == Koko ja ulkonäkö == Hohtoviiripyrstö kasvaa yhdeksän senttiä pitkäksi. Sen vartalo on punaruskean ja neonsinisen läikikäs. Selkäevässä on sinisellä pohjalla punaisia pilkkuja, suuressa vatsaevässä on sinisellä pohjalla punainen raita. Pyrstö on viiripyrstöille ominaisella tavalla kolmijakoinen, keskimmäinen lohko on pisin "viiri". Kolmen lohkon rajalla on punaiset raidat. == Alkuperä == Hohtoviiripyrstö on kotoisin Länsi-Afrikan suoalueilta: Niger-joen deltasta Nigeriassa, Beninistä ja Ghanasta. == Käyttäytyminen ja lisääntyminen == Hohtoviiripyrstö viihtyy parhaiten akvaariossa jossa on riittävästi kasveja.Familien Hauffe == Vesiolot ja ravinto== Hohtoviiripyrstölle sopiva lämpötila on 22–26 °C. Veden tulisi olla hiukan hapanta. Vaikka kala pärjää kovemmassakin vedessä, sen hyvinvointi ja pitkä ikä edellyttävät kovuuden pysymistä alle 10° dGH:n. == Lähteet == == Aiheesta muualla == *images.killi.net (valokuvia) Luokka:Akvaariokalat Luokka:Vanhanmaailmankillit
Gene Clark

Harold Eugene ”Gene” Clark (17. marraskuuta 1944 – 24. toukokuuta 1991) oli yhdysvaltalainen laulaja-lauluntekijä. Hän kuului The Byrds -yhtyeen perustajajäseniin 1960-luvulla. Clark syntyi Missourissa toiseksi kolmestatoista lapsesta. Hän aloitti kitaransoiton yhdeksänvuotiaana ja soitteli jo pian Hank Williamsin, Elvis Presleyn ja Everly Brothersin melodioita. The Byrds sai alkunsa Clarkin muutettua Los Angelesiin ja tavattua siellä Roger McGuinnin. Clark oli mukana kirjoittamassa muun muassa hittejä ”Feel a Whole Lot Better”, ”Set You Free This Time”, ”Here Without You”, ”She Don’t Care About Time” ja ”Eight Miles High”. Clark aloitti The Byrds -uransa jälkeen menestyksekkään soolouran. Hän kokeili uransa aikana muun muassa barokkipopin, newgrassin, country rockin ja vaihtoehtocountryn suuntauksia. Hänen ensimmäinen sooloalbuminsa oli Gene Clark with the Gosdin Brothers (1967), mutta tunnetuimmaksi ja suurimmaksi myyntimenestykseksi osoittautui So Rebellious a Lover vuonna 1987. Clarkin albumit White Light (1971) ja No Other (1974) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Clarkin viimeisiä vuosia varjostivat vakavat terveysongelmat. Hän kärsi alkoholismista, mahahaavoista, pitkäaikaisesta matkustamisen pelosta (joka oli haitannut häntä jo The Byrds -aikoina) ja mahdollisesta paniikkihäiriöstä. Clark ehti nähdä The Byrdsin pääsyn Rock and Roll Hall of Fameen tammikuussa 1991, mutta kuoli 24. toukokuuta vuotavaan mahahaavaan Sherman Oaksissa. ==Diskografia== ===Studio levyt=== *Gene Clark with the Gosdin Brothers (1967) *The Fantastic Expedition of Dillard & Clark (1968) *Through the Morning Through the Night (1969) *White Light (1971) *Roadmaster (1973) *No Other (1974) *Two Sides to Every Story (1977) *McGuinn, Clark & Hillman (1979) *City (1980) *Firebyrd (1984) *So Rebellious a Lover (1987) ===Live levyt=== * Silhouetted in Light (1992) * In Concert (2007) * Silverado '75: Live & Unreleased (2008) ===Kokoelmat=== * Echoes (1991) * American Dreamer 1964–1974 (1993) * Flying High (1998) * Gypsy Angel (2001) * Under the Silvery Moon (2001) * Set You Free: Gene Clark in The Byrds 1964–1973 (2004) ==Lähteet== Luokka:Yhdysvaltalaiset laulaja-lauluntekijät Luokka:The Byrdsin jäsenet Luokka:Vuonna 1944 syntyneet Luokka:Vuonna 1991 kuolleet
Clarence White

Clarence White (7. kesäkuuta 1944 – 14. heinäkuuta 1973) oli yhdysvaltalainen kitaristi, joka vaikutti mm. The Byrdsissä. Hänen vanhempansa olivat kanadanranskalaisia. Whiten perhe muutti Kaliforniaan vuonna 1954. Vielä The Byrdsin ensimmäisen hajoamisen jälkeen hän teki musiikillista yhteistyötä Gene Clarkin kanssa. The Byrdsin toiminta käynnistettiin uudestaan, mutta yhtye hajosi lopullisesti hieman ennen kuin rattijuoppo tappoi Whiten Palmdalessa, Kaliforniassa 1973. White joutui juopuneen autoilijan yliajamaksi täyttäessään keikan jälkeen autoaan.The Byrds: Live at the Fillmore – February 1969 -albumin kansilehtinen, sivu 4 ==Lähteet== Luokka:Yhdysvaltalaiset kitaristit Luokka:The Byrdsin jäsenet Luokka:Vuonna 1944 syntyneet Luokka:Vuonna 1973 kuolleet
Chris Hillman

Christopher "Chris" Hillman (s. 4. joulukuuta 1944, Los Angeles, Kalifornia) on yhdysvaltalainen muusikko, joka kuului 1960-luvulla The Byrdsin perustajajäseniin. Hän on lisäksi julkaissut useita sooloalbumeita ja vaikuttanut mm. yhtyeissä The Flying Burrito Brothers, Manassas ja The Desert Rose Band. ==Diskografia== *The Scottsville Squirrel Barkers Blue Grass Favorites (1962) *The Hillmen The Hillmen (1969) ===The Byrds=== *Mr. Tambourine Man (1965) *Turn! Turn! Turn! (1965) *Fifth Dimension (1966) *Younger Than Yesterday (1967) *The Notorious Byrd Brothers (1968) *Sweetheart of the Rodeo (1968) *Byrds (1973) ===The Flying Burrito Brothers=== *The Gilded Palace of Sin (1969) *Burrito Deluxe (1970) *The Flying Burrito Brothers (1971) *Last of the Red Hot Burritos]] (1972) *Close Up the Honky Tonks]] (1974) *Honky Tonk Heaven (1974) *Sleepless Nights (1976) *Farther Along (1988) *Dim Lights, Thick Smoke, and Loud, Loud Music (1987) *Out of the Blue (1996) ===Manassas=== *Manassas (1972) *Down the Road (1973) *Pieces (2009) ===The Souther-Hillman-Furay Band=== *The Souther-Hillman-Furay Band (1974) *Trouble in Paradise (1975) ===McGuinn, Clark & Hillman=== *McGuinn, Clark & Hillman (1979) *City (1980) *Return Flight I (1992) *Return Flight II (1993) *Three Byrds Land in London (1997) *The Capitol Collection (2007) ===McGuinn/Hillman=== *McGuinn / Hillman (1981) ===Ever Call Ready=== *Ever Call Ready (1985) ===The Desert Rose Band=== *The Desert Rose Band (1987) *Running (1988) *Pages of Life (1990) *A Dozen Roses – Greatest Hits (1991) *True Love (1991) *Traditional (1992) *Life Goes On (1993) *Live at Nevada County Fairgrounds with Emmylou Harris (8-03-1986) ===Chris Hillman & Herb Pedersen=== *Bakersfield Bound (1996) *Way Out West (2003) *At Edwards Barn (2010) ===Larry Rice, Tony Rice, Chris Hillman & Herb Pedersen=== *Out of the Woodwork (1997) *Rice, Rice, Hillman & Pedersen (1999) *Running Wild (2001) ===Solo levyt=== *Slippin' Away (1976) *Clear Sailin' (1977) *Morning Sky (1982) *Desert Rose (1984) *Like a Hurricane (1998) *The Other Side (2005) Luokka:Yhdysvaltalaiset muusikot Luokka:The Byrdsin jäsenet Luokka:Vuonna 1944 syntyneet Luokka:Elävät henkilöt
Gerino Gerini

Gerino Antonio Achille Gerini (10. elokuuta 1928 Rooma – 17. huhtikuuta 2013 Cremona) oli italialainen kilpa-autoilija. Hän osallistui seitsemään Formula 1:n MM-sarjan Grand Prix -kilpailuun kausilla 1956 ja 1958. Gerini saavutti heti ensimmäisessä kilpailussa uransa ainoiksi jääneet 1,5 pistettä. Ne hän saavutti Argentiinan Grand Prix’n neljännestä sijasta kaudella 1956. Koska hän vaihtoi kesken kilpailua autoa Chico Landin kanssa, he jakoivat neljännestä sijasta tulleet kolme pistettä. Gerini osallistui lisäksi useisiin MM-sarjan ulkopuolisiin F1-kilpailuihin. ==Formula 1 -tulokset== Vuosi Talli 1 2 3 4 5 6 7 8 9 10 11 Sijoitus Pisteet 1956 Maserati ARG 4* MON INDY BEL FRA GBR GER ITA 10 26\. 1,5 1958 Maserati ARG MON DNQ DUT INDY BEL FRA 9 GBR Kesk. GER POR ITA Kesk. MOR 12 \- 0 * = Jaettu auto. ==Lähteet== Luokka:Italialaiset Formula 1 -kuljettajat Luokka:Vuonna 1928 syntyneet Luokka:Vuonna 2013 kuolleet
Potemkin (puisto)

Potemkin on suomalaisten arkkitehtien ja ympäristötaiteilijoiden Casagrande & Rintalan toteuttama teräksinen puisto Kuramatan kylässä Japanissa. Puisto sisältää sisä- ja ulkotiloja jälkiteolliseen meditaatioon. Työn on tilannut Echigo Tsumarin nykytaiteen triennaali vuonna 2003. Puisto on rakennettu entisen laittoman kaatopaikan paikalle. Potemkin on temppelin, koneen ja raunion yhdistelmä. Se on Akropolis uudelleenjärjestetystä kaupunkijätteestä - laivateollisuuden metallilevyistä, murskatusta lasista, betonista ja asfaltista ja koneiden palasista. Echigo Tsumari Triennaalin tarkoituksena on taiteen keinoin elvyttää autioituvaa maaseutua ja avata nykytaiteelle väyliä kaupunkiympäristön ulkopuolella. == Lähteet == == Aiheesta muualla == * Egg Magazine: Interview * Architizer: Potemkin * Landezine: Potemkin - Post Industrial Meditation Park by Casagrande & Rintala * Urbipedia: Parque Potemkin Luokka:Casagrande & Rintalan teokset en:Marco Casagrande#Potemkin
Michael Clarke

Michael Clarke (3. kesäkuuta 1946 – 19. joulukuuta 1993) oli yhdysvaltalainen muusikko, joka tuli tunnetuksi The Byrds -yhtyeen rumpalina. Clarke syntyi Spokanessa ja lähti kotoa 17-vuotiaana. Hän saapui Kaliforniaan ja aloitti ammattiuransa musiikin alalla vasta tultuaan liitetyksi The Byrdsin kokoonpanoon. Clarke erotettiin The Notorious Byrd Brothersin äänityksissä ja tuli tilapäisesti korvatuksi Jim Gordonilla. Hän harrasti kuvataidetta ja lähti erottamisensa jälkeen Havaijille harjoittamaan alaa. Palattuaan hän jatkoi muusikonuraansa The Flying Burrito Brothersissa, Firefallissa ja Jerry Jeff Walkerissa. Clarke kuoli maksasairauteen Treasure Islandilla Floridassa 1993. Hänen maalauksiaan julkaistiin vuonna 1994 postuumisti kirjassa Musicians As Artists. ==Diskografia== *Mr. Tambourine Man (1965) *Turn! Turn! Turn!! (1965) *Fifth Dimension (1966) *Gene Clark with the Gosdin Brothers (1967) *Younger Than Yesterday (1967) *The Notorious Byrd Brothers (1968) *The Fantastic Expedition of Dillard & Clark (1968) *Through the Morning Through the Night (1969) *Burrito Deluxe (1970) *The Flying Burrito Bros (1971) *Last of the Red Hot Burritos (1972) *Firefall (1976) *Luna Sea (1977) *Elan (1978) *Undertow (1980) Luokka:Yhdysvaltalaiset rumpalit Luokka:The Byrdsin jäsenet Luokka:Vuonna 1946 syntyneet Luokka:Vuonna 1993 kuolleet
Petseri

Petseri (, ) on kaupunki Pihkovan alueen Petserin piirissä Viron ja Venäjän välisellä kontrollilinjalla (rajalla). Venäjän vuoden 2010 väestönlaskennan mukaan kaupungissa asui 11 195 ihmistä. Tämä on noin puolet koko piirin väliluvusta (22 123). thumb|180px|left|Torni kaupungin keskustassa. == Historiaa ja nähtävyyksiä== Tarton rauhansopimuksessa vuonna 1920 kaupunki jäi Virolle ja muodosti Petserimaan hallinnollisen keskuksen. Neuvostoliiton miehitettyä Viron 17. kesäkuuta 1940 Petserimaa jäi Viron SNT:n osaksi. Vuoden 1934 väestönlaskennan mukaan Petserin asukkaista oli 54,4 % virolaisia ja 40,6 % venäläisiä. Saksalaiset miehittivät Petserin 10. heinäkuuta 1941 ja jättivät sen 10. elokuuta 1944 neuvostojoukkojen saapuessa. Kreml siirsi yksipuolisesti Petserin maakunnasta 75 % osuuden Venäjän SFNT:lle 23. elokuuta 1944 ja tämän vahvisti Viron SNT:n johto jälkikäteen tammikuussa 1945.http://kultuur.elu.ee/ke512_tartu_rahu.htm Alueelle jäi kyydistysten jälkeenkin Viron tasavallan kansalaisia. Vuonna 1956 perustettiinkin vironkielinen Petserin 2. koulu, joka lukuvuoteen 2006-2006 asti toimikin vironkielisenä. Alueen Viron kansalaiset, setut ja etniset virolaiset ovat pääasiassa jättäneet alueen, jonka asukkaista vuoden 2002 väestönlaskennan mukaan oli 89,1 prosenttia venäläisiä ja vain 1,4 prosenttia virolaisia. Petserin kaupungissa sijaitsee vuonna 1473 perustettu Petserin luostari, joka jatkoi toimintaansa myös koko Neuvostoliiton ajan. Koko kaupunki on saanut nimensä luolista, joita erakkomunkit kaivoivat suojakseen; vanhassa venäjän kielessä petšera merkitsi luolaa. Luostarialueelta ja kaupungista löytyy useita kirkkoja. Kaupungissa on myös historiallinen museo. == Rajakaupunki ja sen liikenne == Petseri sijaitsee aivan Viron itärajan vieressä; kaupungin luoteispuolella on Venäjän ja Euroopan yhteisön välinen rajanylityspaikka. Pihkovasta Viroon johtava rautatie kulkee kaupungin pohjoisosien kautta; kaupungissa on rautatieasema. Suurempi valtatie (maantie A212, eurooppatie ) Pihkovasta Viroon kulkee noin 15 kilometriä kaupungin eteläpuolitse. ==Lähteet== ==Aiheesta muualla== *Petserin kaupungin sivusto * Luutnantti V. Makkonen : Kuukausi paita housun päällä. Suomalainen upseeri venäjänkieltä oppimassa Eestin Petserissä, jonka veljesmaamme vapaussotansa aikana otti Venäjältä, Hakkapeliitta, 05.10.1937, nro 40, s. 10, Kansalliskirjaston digitaaliset aineistot Luokka:Pihkovan alueen kaupungit
Nancy Allen

Nancy Anne Allen (s. 24. kesäkuuta 1950 New York) on yhdysvaltalainen näyttelijä. Hänen tunnetuimpia elokuviaan ovat Carrie (1976), Tappava tunnustus (1980), Blow Out – viimeinen todistaja (1981) ja RoboCop-trilogia (1987, 1990, 1993). Allen tuli tunnetuksi myös televisiosta. Hän oli naimisissa Brian De Palman kanssa vuosina 1979–1983. Hänellä on ollut sittemmin kaksi uutta avioliittoa Craig Shoemakerin (1992–1998) ja Randy Baileyn (1998–2005) kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Subaru Alcyone SVX

Subaru SVX tai Subaru Alcyone SVX on Subarun valmistama suuri, nelipaikkainen urheiluauto. Autossa on 3,3-litrainen bensiinimoottori. Subaru SVX:ää valmistettiin pieniä määriä 1990-luvulla, joten se on erittäin harvinainen. SVX:n edeltäjä on Subaru XT. == Aiheesta muualla == Alcyone SVX Luokka:S-segmentin autot Luokka:1990-luvun autot
Deborah Allen

Deborah Lynn Thurmond eli Deborah Allen (s. 30. syyskuuta 1953) on yhdysvaltalainen laulaja-lauluntekijä, kitaristi ja pianisti. Hän nousi maineeseen 1980-luvun alun countryhiteillään. Allen syntyi Memphisissä, Tennesseessä, ja sai vahvoja vaikutteita Patsy Clineltä. Hän sai vuonna 1980 levytyssopimuksen Capitol Recordsilta ja siirtyi 1983 RCA Recordsille. Hänen tunnetuin laulunsa "Baby I Lied" on peräisin RCA-debyytiltä Cheat the Night (1983). Laulu nousi countrylistan viidenneksi ja Billboard Hot 100:n 26. sijalle. Useissa myöhemmissä 1980-luvun lauluissa oli kuultavissa elektronisen musiikin vaikutteita. Useimpia Allenin hittejä oli mukana kirjoittamassa hänen miehensä Rafe Van Hoy. Hän julkaisi vuonna 1987 Princen kirjoittaman singlen "Telepathy", joka ilmestyi myös samannimisellä albumilla. Allen kuitenkin pudotettiin levy-yhtiöstä samana vuonna. Hän ja hänen miehensä alkoivat työskennellä lauluntekijöinä; heidän kirjoittamiaan ovat muiden muassa Janie Fricken "Don't Worry 'Bout Me Baby" ja Tanya Tuckerin "Can I See You Tonight". Allen teki comebackin 1990-luvulla. Hän julkaisi Warner Bros. Recordsin kautta albumit Delta Dreamland (1993) ja All That I Am (1994). == Diskografia == === Studioalbumit === * Trouble in Paradise (1980) * Cheat the Night (1983) * Let Be the First (1984) * Telepathy (1987) * Delta Dreamland (1993) * All That I Am (1994) === Kokoelmat === * Anthology (1998) * The Best of Deborah Allen (2000) === Singlet === * "Don't Let Me Cross Over" (1979) * "Oh, How I Miss You Tonight" (1980) * "Take Me in Your Arms and Hold Me" (1980) * "Nobody's Fool" (1981) * "You (Make Me Wonder Why)" (1981) * "You Look Like (The One I Love)" (1982) * "After Tonight" (1982) * "Baby I Lied" (1983) * "I've Been Wrong Before" (1983) * "I Hurt For You" (1984) * "Heartache and a Half" (1984) * "Rock Me (In the Cradle of Love" (1993) * "If You're Not Gonna Love Me" (1993) * "Break These Chains" (1994) == Aiheesta muualla == * Viralliset sivut Luokka:Yhdysvaltalaiset kitaristit Luokka:Yhdysvaltalaiset pianistit Luokka:Yhdysvaltalaiset laulaja-lauluntekijät Luokka:Vuonna 1953 syntyneet Luokka:Elävät henkilöt
Marliinit

Marliinit (Makaira) on piikkimakrillikalojen (Carangiformes) lahkon purjekalojen (Istiophoridae) heimoon kuuluva kalasuku. Marliinit ovat lämpimien vesien kaloja. Niitä esiintyy kaikissa merissä. Marliinit ovat nopeita uimareita, sillä ne voivat uida jopa 25 m/s (90 km/h) nopeudella. Marliinit ovat suosittuja saaliita urheilukalastuksessa.Quepos Fish Adventure (marliininkalastusmatkoja)Marlin Science Catch Bill Fish ==Lajit== * Makaira mazara (Jordan & Snyder, 1901) – Idänmarliini * Makaira nigricans Lacepède, 1802 – Sinimarliini eli purjemarliini == Lähteet == * Fishbase.org === Viitteet === Luokka:Purjekalat
Jessica Andrews

Jessica Danielle Andrews (s. 29. joulukuuta 1983) on yhdysvaltalainen countrylaulaja. Jessica Andrews syntyi Huntingdonissa, Tennesseessä, Jessie ja Vicki Andrewsin tyttäreksi. Hän oli vasta 16-vuotias saadessaan debyyttialbuminsa Heart Shaped Worldin (1999) julkaistuksi. Albumin suurin hitti oli single "Unbreakable Heart", joka nousi Yhdysvaltain countrylistan 24. sijalle. Vuonna 2001 ilmestyi toinen albumi Who I Am, jonka suurin hittisingle "Who I Am" nousi countrylistan ykköseksi ja Billboard Hot 100:n 28. sijalle. Hänelle myönnettiin samana vuonna Academy of Country Musicin "parhaan uuden naislaulajan" palkinto. Andrewsin kolmas albumi Now ilmestyi keväällä 2003, ja hän on sittemmin työstänyt neljättä albumia Ain't That Life. Laulaja on kihloissa kollegansa Marcel Chagnonin kanssa. == Diskografia == === Albumit === * Heart Shaped World (1999) * Who I Am (2001) * Now (2003) * Ain't That Life === Singlet === * "You Go First" (1999) * "I Will Be There For You" (1999) * "Unbreakable Heart" (2000) * "I Do Now" (2000) * "Who I Am" (2001) * "Helplessly, Hopelessly" (2001) * "Karma" (2002) * "There's More to Me Than You" (2003) * "Good Time" (2003) * "The Marrying Kind" (2005) * "Summer Girl" (2005) * "Everything" (2008) === Musiikkivideot === Vuosi Kappale Ohjaaja(t) 1999 ""I Will Be There for You" Brent Hedgecock "You Go First (Do You Wanna Kiss)" Trey Fanjoy "Unbreakable Heart" David Rogan 2000 "Who I Am" Jon Ragel 2001 "Helplessly, Hopelessly" Steven Goldmann "Karma" 2003 "There's More to Me Than You" Adolfo Doring "There's More to Me Than You" (ballad) "Good Time" Trey Fanjoy == Aiheesta muualla == * Viralliset sivut Luokka:Yhdysvaltalaiset laulajat Luokka:Vuonna 1983 syntyneet Luokka:Elävät henkilöt
Nelimarkka-museo

Nelimarkka-museo on Alajärvellä Pekkolanniemellä sijaitseva Etelä-Pohjanmaan alueellinen vastuumuseo. Sen tilat sijaitsevat taiteilijaprofessori Eero Nelimarkan isän kotitilan alueella. Museorakennuksen on suunnitellut Hilding Ekelund ja sen avajaisjuhla oli kesällä 1964. Museo ja Nelimarkan huvila on luokiteltu Suomen valtakunnallisesti merkittäviin rakennettuihin kulttuuriympäristöihin. ==Lähteet== Luokka:Alajärven rakennukset ja rakennelmat Luokka:Hilding Ekelundin suunnittelemat rakennukset Luokka:Taiteilijaresidenssit Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen alueelliset vastuumuseot Luokka:Suomen taidemuseot
Asematunneli

Asematunneli () on Helsingin päärautatieaseman ja City-Centerin (nk. Makkaratalo) yhdistävä maanalainen liikekeskus Helsingissä. Asematunnelissa sijaitsee myös Rautatientorin metroaseman lippuhalli ja maanalaiset yhdyskäytävät Sokoksen tavarataloon, Kaivotaloon ja Forumin kauppakeskukseen. Asematunneli rakennettiin kaivamalla sen yläpuolella kulkeva Kaivokatu auki ja valamalla tunnelille betoninen kansi. Se valmistui vuosina 1966–1967. Tunnelityömaa näkyy hyvin Risto Jarvan ohjaamassa elokuvassa Onnenpeli (1965). Alusta lähtien Asematunnelin liikkeet ovat erikoisluvalla olleet avoinna iltaisin klo 22:een saakka ja myös pyhäpäivinä. Asematunnelissa tapahtui 8. marraskuuta 2009 mittava vesivahinko, kun Helsingin rautatieaseman edustalla oleva 400 millimetrin vesijohto repesi päästäen veden ryöppyämään asematunnelin alla oleviin kuiluihin ja Rautatientorin metroasemalle. ==Kuvia Asematunnelista== Tiedosto:Asematunneli Helsinki.jpg|Näkymä metroaseman suunnasta kohti itää. Tiedosto:Asematunneli Helsinki2.jpg|Asematunnelin idänpuoleinen käytävä, josta on yhteys raitiovaunupysäkeille. Tiedosto:Helsinki Asematunneli 1967'.jpg|Asematunnelin rakennustyömaa vuonna 1967. ==Lähteet== ==Aiheesta muualla== Luokka:Helsingin tunnelit Luokka:Kluuvi
Matthew Wilson (ralliautoilija)

Matthew Wilson (s. 29. tammikuuta 1987) on englantilainen ralliautoilija. Hän on Malcolm Wilsonin poika. Wilson ajoi rallin MM-sarjassa Stobart M-Sport Ford WRT-tallissa. Hänen kartanlukijanaan ovat toimineet brittiläinen Michael Orr ja Scott Martin. == Ura == === Ralliuran alku === Matthew'n ensimmäinen ralli oli kartanlukijana isälleen vuonna 2003. Wilsonin toistaiseksi paras suoritus on kaudella 2004 kolmas sija Britannian rallisarjassa. Vuonna 2005 hänestä tuli sarjan nuorin osakilpailuvoittaja 18 vuoden ikäisenä. Jo tässä vaiheessa brittimedia näki Wilsonin Colin McRaen ja Richard Burnsin seuraajana ja seuraavana brittinä, joka menestyy MM-tasolla. Vuonna 2005 hän ajoi ulos Ison- Britannian rallissa, jolloin häneltä murtui polvi ja vasen käsi. Kartalukijalta Scott Martinilta murtui reisiluu. === Nousu MM-sarjaan === Matthew Wilson aloitti rallin MM-sarjassa vuonna 2006, mutta kausi kului lähinnä opettelun merkeissä. Hän saavutti ensimmäisen MM-pisteensä sijoittumalla kahdeksanneksi Argentiinan MM-rallissa. Toisen kerran hän pääsi pisteille 8. sijallaan Meksikon MM-rallissa maaliskuussa 2007. Hän saavutti kauden aikana 11 pistettä. Lokakuussa 2007 ajetussa Japanin MM-rallissa Wilson saavutti uransa toistaiseksi parhaan sijoituksen ollen neljäs. Vuonna 2008 Wilson ajoi parhaimmillaan viidenneksi Jordanian rallissa. Hän saavutti kauden aikana 15 pistettä. Kaudella 2009 menestys oli hieman parempaa hänen saavuttaessa 28 pistettä parhaina tuloksinaan viidennet sijat Kyproksen, Argentiinan ja Puolan ralleista. Vuonna 2010 Wilson saavutti uudistuneen pistejärjestelmän ansiosta peräti 74 pistettä ja seitsemännen sijan MM- taulukossa. Hän oli pisteillä kauden jokaisessa kilpailussa paitsi Meksikon ja Japanin ralleissa. Wilson on saavuttanut rallissa kolme erikoiskoevoittoa. == Ralliuran jälkeen == Ralliuran jälkeen Wilson on pyörittänyt M-Sportin Bentley GT3 -ohjelmaa. == Kuvia == File:Matthew WILSON FORD Focus RS WRC06.JPG|Wilson Japanin rallissa 2007. File:Rally Finland 2010 - shakedown - Matthew Wilson 1.jpg|Wilson Suomen rallissa 2010. ==Lähteet== * http://www.stobartmotorsport.com/profile_matthew.asp === Viitteet === Luokka:Brittiläiset ralliautoilijat Luokka:Vuonna 1987 syntyneet Luokka:Elävät henkilöt
Nouadhibou

Nouadhibou (, ennen vuotta 1969 Port-Étienne) on kaupunki ja Dakhlet- Nouadhiboun alueen hallinnollinen keskus Mauritaniassa. Se sijaitsee maan luoteisosassa Atlantin valtameren rannalla. Nouadhibou on Nouakchottin jälkeen Mauritanian toiseksi suurin kaupunki. Vuoden 2013 väestönlaskennan mukaan siellä oli 118 200 asukasta. ==Maantiede ja ilmasto== Kaupunki sijaitsee Ras Nouadhiboun () niemimaan valtamerestä erottaman Nouadhibounlahden (Baie du Lévrier) länsirannalla. Niemimaan länsiosa kuuluu Länsi-Saharaan. Syvä ja suojaisa lahti tarjoaa Saharan länsirannikon ainoan suurille aluksille soveltuvan sataman. Viileän ja ravinteikkaan Kanarianvirran ansiosta rannikolla on maailman parhaisiin kuuluvat kalavedet. Ilmastoa leimaavat tasainen noin 26 asteen lämpötila ja tuulten aiheuttama melko alhainen ilmankosteus. Sadetta alueella ei saada juuri lainkaan. ==Historia== Portugalilaisten 1400-luvulta lähtien tuntemia kalavesiä hyödynsivät aikaisemmin etupäässä kanarialaiset kalastajat. Ranskalaiset perustivat vuonna 1907 Port-Étiennen kaupungin, joka sai nimensä entisen siirtomaaministeri Eugène Étiennen mukaan. Seuraavana vuonna alettiin rakentaa linnoitusta, hallintorakennuksia, sääasemaa ja 29 kilometrin päässä sijaitsevaa Cap Blancin majakkaa. Ranskalaiset perustivat vuonna 1919 kalateollisuusyhtiön, mutta juomaveden vähäisyyden ja liikenneyhteyksien puutteen takia kaupungin kehitys oli hidasta. Vuonna 1952 perustettiin kaivosyhtiö MIFERMA, joka sai kansallistamisen yhteydessä vuonna 1974 nimen Société nationale industrielle et minière (SNIM). Se rakensi 1960-luvun alussa Nouadhibouun malmisataman ja rautatien Zouératen rautakaivoksilta. Kaivostoiminnan ansiosta kaupungista tuli Mauritanian talouden keskus, ja myös sen juomavesiongelma onnistuttiin ratkaisemaan. Nouadhiboun väkiluku, joka oli 500 vuonna 1940, kasvoi nopeasti ja oli 22 000 vuonna 1977 ja 80 000 vuonna 2000. Kaupunkiin on muuttanut asukkaita eri puolilta Mauritaniaa, Senegalista, Malista ja muualta Länsi- Afrikasta. Marokon rajan sulkeuduttua vuonna 2005 se on toiminut myös Eurooppaan pyrkivien siirtolaisten lähtösatamana. ==Liikenne ja talous== Nouadhibouun johtaa vuonna 2006 valmistunut päällystetty maantie Nouakchottista. Kaupungissa on kalastus-, kauppa- ja malmisatamat sekä kansainvälinen lentokenttä. Väestön pääelinkeinot ovat kalastus, kaupankäynti, hallinto ja palvelut, teollisuus, rakentaminen ja liikenne. ==Matkailu== Kaupungin nähtävyyksiin kuuluvat keskustori, Mahfoudin kauppahalli ja kalasatama. Sen eteläpuolella on hylättyjen ulkomaisten kalastusalusten muodostama laivojen hautausmaa. Nouadhibounlahdella on hyvät urheilukalastusmahdollisuudet, hiekkarantoja ja eroosion synnyttämiä erikoisia kalliomuodostumia. Lähistöllä sijaitsee Banc d’Arguinin kansallispuisto, johon kuuluu myös osa niemimaan kärjestä. ==Lähteet== ==Aiheesta muualla== Luokka:Dakhlet Nouadhiboun alue Luokka:Mauritanian kaupungit
Wargasm

Wargasm on yhdysvaltalainen metalliyhtye, joka on toiminut pääasiassa 1980- ja 1990-luvulla. Yhtye hajosi 1995, mutta esiintyi vielä kerran 18.9.2004 Middle East Clubilla Cambridgessa (MA.). Reunion Concert -cd on tulossa. Yhtye on kotoisin Bostonista. Yhtye perustettiin 1982 nimellä Overkill nelijäsenisenä: Rich Spillberg kitara, Barry Spillberg rummut, Peter Schiffer basso ja Bob Mayo kitara. 1985 nimeksi tuli Maniac. Bob vaihtoi kitaran bassoon, Peter jäi ilmeisesti pois, koska yhtye oli nyt kolmijäseninen. Yhtye julkaisi demon Rainbows, Kittens, Flowers and Puppies. Nimi muuttui Wargasmiksi 1986. Yhtye teki demon Satan Stole my Lunch Money, jonka ansiosta se sai levytyssopimuksen. Tuloksena oli Why Play Around Profile Recordsille 1988. ==Diskografia== ===Studioalbumit=== * * * ===EP:t=== * ===Singlet=== * ===Demot=== * * * * ==Aiheesta muualla== *Levyjen kappaleet *Why Play Around *Yhtyeen historia *Myspace Luokka:Yhdysvaltalaiset metalliyhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit
Alajärven vapaaseurakunta

Alajärven Vapaaseurakunta on Suomen Vapaakirkon jäsenseurakunta, joka toimii Alajärvellä ja sen ympäristössä. Alajärvellä alkoi vapaakirkollinen kokoustoiminta 1920-luvulla, mutta varsinainen seurakunta perustettiin vuonna 1973. Seurakunta toimii Alajärven, Lappajärven, Vimpelin ja Vetelin alueelle mutta enimmäkseen toiminta on keskittynyt Alajärvelle. Seurakunnan vt. johtaja on Jorma Suopuro. Vapaaseurakunta on vuodesta 2016 lähtien toteuttanut ruoka- apua seurakuntasalin edustalla. == Katso myös == * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == == Aiheesta muualla == *Seurakunnan sivu Luokka:Alajärven seurakunnat Luokka:Suomen vapaaseurakunnat
Haurasloikko

Haurasloikko (Cystopteris fragilis) on pohjoisella pallonpuoliskolla laajalle levinnyt hento saniainen. == Ulkonäkö ja koko == Haurasloikon maavarsi on lyhyt ja väriltään musta. Lehdet kasvavat juurakosta harvahkoina kimppuina 5–25 cm korkeiksi. Ruoti on 1/3–2/3 lehtilavan pituudesta. Kapeanpuikea lapa on kaksi kertaa parilehdykkäinen. Lehdykät ovat kapeanpuikeita ja lyhytsuippuisia, pikkulehdykät ovat puikeita, hammaslaitaisia tai liuskaisia ja suippotyvisiä. Ainakin lehden tyvipuoliskossa pikkulehdykät ovat vuorottain. Lehtien alla sijaitsevat itiöpesäkeryhmät ovat pyöreitä. Suomessa haurasloikon itiöt kypsyvät heinä-elokuussa. Itiöpesäkkeiden kypsyessä niiden katesuomut varisevat pois.Retkeilykasvio 1998, s. 52. Haurasloikosta tunnetaan Pohjoismaissa kaksi alalajia, yleinen kalliohaurasloikko (ssp. fragilis) ja harvinainen kalkkihaurasloikko (ssp. dickieana). Alalajien erot ovat lähinnä niiden itiöissä. Ensin mainitulla itiöt ovat tiheään piikkisiä, jälkimmäisen itiöt ovat piikittömiä ja matalaharjuisia.Suuri Pohjolan kasvio 2005, s. 52. == Levinneisyys == Haurasloikkoa tavataan koko Euroopassa lukuun ottamatta Ukrainan ja Venäjän eteläosia ja mantereen aivan arktisimpia alueita. Lajia tavataan myös Pohjois-Afrikassa, Turkissa sekä laajalla mutta hajanaisella alueella Keski-Aasiassa, Siperiassa ja Kiinassa. Pohjois-Amerikassa lajia kasvaa lähes koko mantereella. Se on levinnyt laajalle myös Grönlannissa.Den virtuella floran: Stenbräken (myös levinneisyyskartat) Viitattu 7.10.2011. Suomessa haurasloikkoa kasvaa koko maassa. Runsain laji on Etelä- ja Lounais- Suomessa.Lampinen, R. & Lahti, T. 2011: Kasviatlas 2010: Haurasloikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 7.10.2011. Alalajeista kalliohaurasloikko on Suomessa vallitseva. Kalkkihaurasloikkoa on tavattu ainoastaan Pohjois- Karjalasta, Kainuusta ja Lapista. Uusimman tutkimuksen mukaan Suomessa tavatut kalkkihaurasloikot eivät kuitenkaan välttämättä kuulukaan kyseiseen alalajiin, vaan olisivat yksi kalliohaurasloikon muoto.Lampinen, R. & Lahti, T. 2011: Kasviatlas 2010: Hakutulos hakusanalla haurasloikko. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 7.10.2011. == Elinympäristö == Haurasloikolle tyypillisiä kasvupaikkoja ovat kallionraot, erityisesti seinämillä, siirtolohkareilla, louhikoissa, rakkakentillä, muureilla ja kiviaidoilla. Toisinaan lajia saattaa tavata tuoreissa metsissä kannoillakin. Alalajeista kalkkihaurasloikko on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Pohjolan kasvien pauloissa: Cystopteris fragilis - haurasloikko * Kasviatlas 2020: Haurasloikon levinneisyys Suomessa. Luokka:Loikot
Wies

Wies on kunta Steiermarkin osavaltiossa Itävallassa. Se sijaitsee Deutschlandsbergin piirissä lähellä Slovenian vastaista rajaa. Kunnan pinta- ala on 76,5 neliökilometriä ja korkeus merenpinnasta 341 metriä. Wiesissä oli vuoden 2019 arvion mukaan 4 380 asukasta. Ulkomaalaisten osuus väestöstä oli vuonna 2001 1,7 prosenttiaStatistik Austria: Demographische Daten Wies (PDF- tiedosto) . Vuonna 2015 Wiesin kuntaan liitettiin Limberg bei Wiesin, Wernersdorfin ja Wielfresenin kunnat. Kunnassa on rautatieasema, josta Graz- Köflacher Eisenbahn-yhtiön lähijunat liikennöivät Deutschlandsbergin kautta Graziin. ==Lähteet== ==Aiheesta muualla== *Marktgemeinde Wies Luokka:Steiermarkin kunnat
Oiva Savela

Veikko Oiva Savela (s. 10. joulukuuta 1936 Haapajärvi) on suomalainen ekonomi ja kokoomuslainen poliitikko. Savela on ollut Suomi-yhtiön hallituksen puheenjohtaja vuodesta 1999Suomi-yhtiö: Hallituksen kokoonpano , viitattu 5.8.2007 ja oli Pohjolan hallituksessa vuodesta 1998. Hän oli kansanedustajana Oulun vaalipiiristä 1987–1998. Savela oli presidentin valitsijamiehenä vuosina 1982 ja 1988 ja Oulun kaupunginvaltuuston jäsen vuodesta 1981. Hän oli myös kirkkovaltuuston jäsen 1972–1990. Savela solmi avioliiton Leena Putilan kanssa vuonna 1959. Heille syntyi yhdeksän lasta: neljä poikaa ja viisi tytärtä. == Lähteet == * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Oulun kaupunginvaltuutetut Luokka:Oulun vaalipiiri Luokka:Vanhoillislestadiolaiset henkilöt Luokka:Vuonna 1936 syntyneet Luokka:Elävät henkilöt
Savela

Savela voi tarkoittaa ainakin seuraavia: * Savela, asuinalue Helsingin Pukinmäen kaupunginosassa * Savela, Jyväskylän kaupunginosa * Savela, Solar Republicin tuottama television draamasarja * sukunimenä: ** Antti Savela (s. 1967), Itä-Suomen hovioikeuden presidentti ** Heleena Savela (s. 1950), toimittaja ja Helsingin Sanomain Säätiön yliasiamies ** Oiva Savela (s. 1936), yritysjohtaja, Kokoomuksen ent. kansanedustaja ** Veikko Savela (1919–2015), ministeri, kansanedustaja ** Voitto Savela (1937–2002), vanhoillislestadiolainen saarnaaja. Luokka:Luettelot henkilöistä sukunimen mukaan
Rheine

Rheine on kaupunki Nordrhein-Westfalenin osavaltiossa Saksassa. Se sijaitsee Ems-joen varrella, noin 40 kilometriä pohjoiseen Münsteristä, 45 kilometriä länteen Osnabrückistä ja 45 kilometriä itään Enschedestä. Kaupunki sai kaupunginoikeudet vuonna 1327. Rheinessä asui vuoden 2022 lopussa 77 893 ihmistä. Pinta-alaltaan kaupunki on 145 neliökilometrin suuruinen. Kaupunki jaetaan 15 kaupunginosaan. Sillä on ystävyyskaupunkitoimintaa Alankomaiden Bornen, Saksan Bernburgin, Portugalin Leirian ja Liettuan Trakain kanssa. == Lähteet == == Aiheesta muualla == * Viralliset sivut luokka:Nordrhein- Westfalenin kunnat Luokka:Saksan kaupungit
Tom Fogerty

Thomas Richard (”Tom”) Fogerty (9. marraskuuta 1941 Berkeley, Kalifornia – 6. syyskuuta 1990 Scottsdale, Arizona) oli yhdysvaltalainen rockmuusikko, joka muistetaan pääasiassa Creedence Clearwater Revival -yhtyeen kitaristina. Hän oli John Fogertyn vanhempi veli. Fogertyn ensimmäinen sooloalbumi Tom Fogerty (1971) nousi Billboard 200 -listan 78. sijalle. Hän jatkoi levytysuraansa läpi 1970- ja 1980-lukujen. Fogerty kuoli AIDSiin vuonna 1990. Hänen perheensä mukaan tartunta oli todennäköisesti tapahtunut hänelle selkäleikkausten yhteydessä tehdyissä verensiirroissa. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1941 syntyneet Luokka:Vuonna 1990 kuolleet
Stu Cook

Stuart Alden ”Stu” Cook (s. 25. huhtikuuta 1945 Stanton, Kalifornia) on yhdysvaltalainen rockmuusikko. Hän tuli tunnetuksi Creedence Clearwater Revival -yhtyeen basistina. Myöhemmällä urallaan Cook on toiminut muun muassa country-yhtyeessä Southern Pacific vuosina 1986–1991. Hän perusti vuonna 1995 Doug Cliffordin kanssa Creedence Clearwater Revisitedin. Yksityiselämässään Stu on aktiivinen radioamatööri jonka harrasteen keskuudessa hänet tunnetaan kutsumerkillä N6FUP.Federal Communications Comission, ULS Licensing System, ==Diskografia== ===Creedence Clearwater Revival=== * * * * * * * === Livealbumit === * * (Livetallenne Oakland Coliseumilta, Kaliforniasta, 31. tammikuuta, 1970.) === Kokoelmia === * * * * * * * * * * (Kuuden CD:n kokoelma, jossa ensimmäinen CD sisältää Tommy Fogerty & The Blue Velvets ja The Golliwogs nimillä tehtyjä kappaleita) * * ===Don Harrison Band=== * The Don Harrison Band (1976) * Red Hot (1977) ===Rocky Erickson and The Aliens=== * Roky Erickson and the Aliens (1980) * The Evil One (1981) ===Southern Pacific=== * Killbilly Hill 1986) * Zuma (1988) * County Line (1990) * Greatest Hits (1991) ===Creedence Clearwater Revisited=== * Recollection (1998) == Lähteet == Luokka:Yhdysvaltalaiset basistit Luokka:Vuonna 1945 syntyneet Luokka:Elävät henkilöt
Doug Clifford

Doug ”Cosmo” Clifford (s. 24. huhtikuuta 1945 Palo Alto, Kalifornia) on yhdysvaltalainen rockmuusikko. Hän tuli alun perin tunnetuksi rumpalina Creedence Clearwater Revival -yhtyeessä, jonka hajottua hän liittyi Stu Cookin kanssa Don Harrison Bandiin. Clifford ja Cook perustivat vuonna 1995 Creedence Clearwater Revisitedin. ==Diskografia== ===Creedence Clearwater Revival=== * * * * * * * === Livealbumit === * * (Livetallenne Oakland Coliseumilta, Kaliforniasta, 31. tammikuuta, 1970.) === Kokoelmia === * * * * * * * * * * (Kuuden CD:n kokoelma, jossa ensimmäinen CD sisältää Tommy Fogerty & The Blue Velvets ja The Golliwogs -nimillä tehtyjä kappaleita) * * ===Soolo=== * Cosmo (1971) ===Creedence Clearwater Revisited=== * Recollection (1998) - A two-disc Live albumi. * The Best of Creedence Clearwater Revisited (20th Century Masters - The Millennium Collection) (2006) - Livealbumi * JDRF Hope for the Holidays (2009) - Run, Rudolph, Run Luokka:Yhdysvaltalaiset rumpalit Luokka:Vuonna 1945 syntyneet Luokka:Elävät henkilöt
Sari Eero

Sari Marketta Eero (o.s. Keskitalo, s. 6. huhtikuuta 1985 Tornio) on aktiiviuransa päättänyt suomalainen pikajuoksija, jonka kasvattajaseura on Pellon Ponsi. Hänen päälajejaan olivat 100 ja 200 metriä. Eero oli mukana 2006 EM-kisoissa, joissa hän sijoittui 200 metrillä 16. sijalle ennätyksellään 23,55. Kalevan kisoissa Eero saavutti seitsemän Suomen mestaruutta vuosien 2006 (200 m: 23,85 s), 2007 (200 m: 23,71 s), 2008 (100 m: 11,49 s; 200 m: 23,59 s), 2009 (100 m: 11,90 s; ja 200 m: 24,34 s) ja 2010 (100 m: 12,02 s) kisoista. SM-hopeaa hän sai vuosien 2004 (100 m: 11,81 s), 2006 (100 m: 11,82 s), 2007 (100 m: 11,62 s) ja 2010 (200m: 24,50 s) kisoista. Sisäratojen Suomen-mestaruuden hän voitti 200 metrillä 2003, 2006, 2008 ja 2010 sekä sai hopeaa 2004 ja 2011. 60 metrin SM-kilpailussa hän sijoittui toiseksi 2006, 2007, 2008 ja 2009. Eero juoksi harvoin kilpaillun 150 metrin juoksun epävirallisen Suomen ennätyksen 17,47 s Rovaniemellä 29. heinäkuuta 2007. Ennätyksen rikkoi toukokuussa 2023 Aino Pulkkinen. Eero lopetti uransa Lahden Kalevan kisoihin 2012, joissa hän karsiutui 100 metrin finaalista. Hänen valmentajanaan toimi hänen isänsä Aatos Keskitalo. == Ennätykset == === Ulkoradat === * 60 m: 8,04 s (1998) * 100 m: 11,44 s (2007) * 150 m: 17,47 s (2007) * 200 m: 23,43 s (2007) * Pituushyppy: 584 cm (2004) * Korkeushyppy: 155 cm (2001) === Sisäradat === * 60 m: 7,37 s (2007) * 80 m: 9,85 s (2005) * 100 m: 11,84 s (2009) * 200 m: 24,21 s (2006) == Lähteet == * ===Viitteet=== == Aiheesta muualla == * Eero yhteistyökumppani VPS Henkilöstöpalvelun sivuilla Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
Pasi Hiekkanen

Pasi Hiekkanen (s. 3. lokakuuta 1977 Tornio) on suomalainen jääpallomaalivahti ja jalkapallomaalivahti. Suomen jääpallomaajoukkueessa Hiekkanen on pelannut yli 70 A-maaottelua. Hän oli muun muassa voittamassa Suomen ainoaa maailmanmestaruutta Ruotsissa vuonna 2004. Jalkapallossa hän on edustanut Pohjois-Ruotsin ja Pohjois-Suomen joukkueita. Hiekkasen tämän hetken joukkue on Allsvenskanssa pelaava haaparantalainen HT Bandy. Jääpallouransa Hiekkanen aloitti LRK:n junioreissa. Ensimmäiset aikuisten ottelut hän pelasi Tornion Pallov-Veikoissa, jossa hän saavutti Suomen Bandyliigan mestaruuden kaudella 2000 ja kaksi hopeaa kausilla 1999 ja 2001. Sen jälkeen hän siirtyi Ruotsin pääsarjaan Brobergs IF:n riveihin. Brobergissa pelatut kuusi kautta olivatkin huippukausia Hiekkaselle. Syksyllä 2007 hän siirtyi pohjoiseen Kalix Bandyn riveihin, jossa hän pelasi kolme seuraavaa kautta. Syksystä 2010 alkaen hän siirtyi pelaamaan Elitserieniin nousseeseen HaparandaTornio Bandyn riveihin. HT Bandyn kausia kertyi tässä vaiheessa kolme. Syksyllä 2013 Hiekkanen teki hieman yllättävän siirron, kun hän siirtyi Elitserienin huippuseuran Sandvikenin maaliin. Kausi Sandvikenissä oli menestyksellinen, mutta juuri loppuottelun kynnyksellä hän loukkaantui., Vaikka hän ei ollut maalissa hän sai ensimmäisen Ruotsin mestaruutensa keväällä 2014. Hiekkanen palasi kuitenkin takaisin pohjoiseen ja siirtyi Allsvenskanissa pelaavan takaisin HaparandaTornio Bandyn riveihin. Jalkapallo on ollut Hiekkaselle kakkoslaji. Uransa alussa hän pelasi kotikaupungissaan Torniossa TP-47:n riveissä. Siirryttyään Söderhamnin Brobergiin pelaamaan jääpalloa jalkapallo jäi syrjään. Mutta palattuaan pohjoiseen kesällä 2007 jalkapallo aktivoitui. Kaudella 2007 hän edusti muutaman ottelun Suomen Ykkösessä pelannutta OPS- jp:tä., Myöhemmin 2010-luvulla hän edusti ruotsalaisia jalkapalloseuroja ASSI IF:ää ja IFK Luleåta. ==Saavutukset== Maajoukkueessa *MM-kultaa: 2004 *MM- pronssia: 2006, 2007, 2008 2009, 2010 Seurajoukkueissa * Suomen mestaruus vuonna 2000. * 2 Suomen mestaruushopeaa 1999, 2001. * Ruotsin mestaruus vuonna 2014 ==Lähteet== *International Database – Pasi Hiekkanen ===Viitteet=== Luokka:Suomalaiset jääpalloilijat Luokka:Suomalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Otto Addo

Otto Addo (s. 9. kesäkuuta 1975 Hampuri, Länsi-Saksa) on ghanalais-saksalainen jalkapalloilija. 188 senttimetriä pitkän Addon pelipaikka oli keskikentällä. Addo edusti uransa aikana Bramfelderiä (1992–1993), VfL 93 Hamburgia (1993–1996), Hannoveria (1996–1999), Borussia Dortmundia (1999–2005), Mainzia (2005–2007) ja Hamburger Sport-Vereinia (2007–2008). Ghanan maajoukkueessa vuonna 1999 debytoinut Addo on pelannut 15 A-maaottelua ja tehnyt niissä yhden maalin. Hän oli mukana maajoukkueessa MM-kisoissa 2006 ja pelasi kahdessa alkulohko-ottelussa. == Lähteet == Luokka:Ghanalaiset jalkapalloilijat Luokka:Vuonna 1975 syntyneet Luokka:Elävät henkilöt
Hahnenkamm

Hahnenkamm on 1 712 metriä merenpinnan tasosta kohoava vuori Itävallassa Kitzbühelin yläpuolella Kitzbühelin alpeilla. Erityisesti Hahnenkamm tunnetaan perinteikkäiden Hahnenkammin alppihiihtokilpailujen suorituspaikkana. Kilpailuja on järjestetty vuodesta 1931 lähtien, ja ne ovat kuuluneet alppihiihdon maailmancupin ohjelmaan sen alusta saakka. Perjantaisin käydään supersuurpujottelu Streifalm-rinteessä, lauantaina syöksylasku Streif- rinteessä ja sunnuntaina pujottelu Ganslernhang-rinteessä. ==Aiheesta muualla== * http://www.hahnenkamm.com/ * http://www.bergbahn-kitzbuehel.at/en/ Luokka:Itävallan vuoret Luokka:Kitzbühel
Daniel Bergman

Daniel Sebastian Bergman (s. 7. syyskuuta 1962) on ruotsalainen elokuvaohjaaja. Ennen ohjaajanuraansa hän toimi kuvaajana muun muassa Jan Troellin elokuvassa Il Capitano. Bergman käänsi elämänsä uuteen suuntaan 2002, jolloin hän lähti opiskelemaan sairaanhoitajaksi. Valmistuttuaan hän on toiminut sairaankuljetuksessa.Daniel Bergman Bergman on Ingmar Bergmanin ja Käbi Laretein poika. ==Filmografia== *Ägget, 1987 *Kaisa Kullanmuru (Kajsa Kavat), 1989 *Sunnuntailapsi (Söndagsbarn), 1992 *Svenska hjältar, 1997 ==Lähteet== ==Aiheesta muualla== * Luokka:Ruotsalaiset elokuvaohjaajat Luokka:Vuonna 1962 syntyneet Luokka:Elävät henkilöt